internet vaartha 201 Views
వచ్చే ఏప్రిల్‌ నుంచి మూలధన లబ్ధిపై పన్ను విధించే అధికారం
న్యూఢిల్లీ : మారిషస్‌ పెట్టుబడులు,మూలధన లబ్ధిపై పన్నులు విధించే అధికారం భారత్‌కు లభించింది. ద్వంద్వపన్నుల నిరోధక ఒప్పందం కింద రెండు దేశాల మధ్య జరిగిన ఒడంబడికల ప్రకారం వచ్చేఏడాది ఏప్రిల్‌ 1వ తేదీనుంచి మారిషస్‌ లావాదేవీలు నిర్వహించిన భారతీయ కంపెనీలపై పన్నులు విధించే అవకాశం ఉంది. మూడుదశాబ్దాల చరిత్ర ఉన్న ద్వంద్వపన్నుల నిరోధక ఒప్పందానికి సవరణలు తెచ్చేందుకు భారత్‌ మారిషస్‌ దేశాలు మంగళవారం సంతకాలుచేసాయి. పోర్టులూయిస్‌లోజరిగిన ఈఒప్పందం ప్రకారం ట్రాన్సిషన్‌ వ్యవధిలో ఈ పన్నుభారత పన్నురేట్‌లలో 50శాతం ఉంటుంది. 2019-20  నుంచి పూర్తిస్థాయి పపన్నులు వసూలుచేస్తారు. ఈవిధానం కొందరు విదేశీ ఇన్వెస్టర్లకు అసంతృప్తిని కలిగించింది. మూలధన లబ్ధిపై పన్నుల వసూళ్లు మిన హాయింపు కొనసాగుతుందన్న ఆశలతోనే ఉన్నారు. అంతేకాకుండామరిన్ని అదనపు వరాలు కురిపిస్తారని విదేశీ ఇన్వెస్టర్లు ఆశించారు. అయితే అందుకు విరుద్ధంగా జరిగింది. అమెరికా ఇన్వెస్టర్లపై ఎక్కువ ఒత్తిడి ఉంటుందని, వారిలో ఎక్కువ మంది భారత్‌కు మారిషస్‌ రూటులోనే పెట్టుబడులతో వచ్చినట్లు తెలు స్తోంది. భారత్‌ అమెరికాలమధ్య జరిగినపన్ను ఒప్పందాలు ఇన్వెస్టర్లకు భారత్‌లో చెల్లించిన పన్నులకు సంబంధించి ఎటువంటి ప్రోత్సాహకాలు ప్రకటించ లేదు. భారత్‌మారిషస్‌లమధ్య జరిగిన సుదీర్ఘ సంప్రదింపుల అనంతరం ఈ సవరణలకు భారత్‌ నాందిపలికింది. జి20దేశాల సదస్సులో నిర్ణయించినట్లుగా పన్నుల్లేని స్వర్గధామంగా ఉన దేశాలకు కొంత సమస్యాత్మకం అవుతుందని తేలినా దీనివల్ల కొంతవరకూ భారత్‌కు ప్రయోజనం ఉంటుందని నిపుణుల అంచనా. కేవలం పన్నులపరంగా లబ్ధిచేకూరినా పెట్టుబడులు తగ్గిపోయే ప్రమా దం లేకపోలేదు. ఇటీవలి కాలంలో మారిషస్‌ మీదుగా పెట్టుబడులు రాకపోక లు ఎక్కువ జరగుతున్నాయి. బహుళజాతి సంస్థలనుంచి ఇకపై భారత్‌ సహే తుకమైన పన్నుల వాటాను రాబట్టుకోగలదని అంచనా. ప్రస్తుతం వస్తున్న విదేశీ నిధుల రాకలో కనీసం 20శాతం విదేశీ సంస్థాగత ఇన్వెస్టర్ల నిధులు మారిషస్‌ రూటులోనే వస్తున్నాయి. లక్జెంబర్గ్‌ నుంచి 8.6శాతం, సింగపూర్‌ రూటులో 11.3శాతం, మారిషస్‌ రూటులో 19.4శాతంగా ఉన్నాయి. అమెరికా 30.9శాతం, ఇతర దేశాలు 29.8శాతం పెట్టుబడులు మారిషస్‌ రూటునే అను కరిస్తున్నాయి. అలాగే మారిషస్‌నుంచి వచ్చిన పెట్టుబడులపరంగాచూస్తే 2013 -14లో 29,360కోట్లు,2014-15లో 55,172కోట్లు,2015-16లో 39,506 కోట్లు అందినట్లు తేలింది. మొత్తంగాచూస్తే 2000వసంవత్సరం ఏప్రిల్‌ నుంచి 2015 డిసెంబరువరకూ 4,65,163కోట్లు నిధులుమారిషస్‌ నుంచే అందాయి. మారిషస్‌ ఒప్పందాలప్రభావం స్టాక్‌మార్కెట్లపై ఉంటుందని, ఈభూభాగం నుంచే భారత్‌కు ఎక్కువ నిధులు వస్తున్నందున మార్కెట్లపై ప్రభావం ఉంటుంది. 2000వ సంవత్సరం నుంచి 2015 డిఎంబరువరకూ 34శాతం విదేశీ నిధులు మారిషస్‌నుంచే వచ్చాయి. నేషనల్‌ సెక్యూరిటీస్‌ డిపాజిటరీస్‌ అంచ నాల ప్రకారం చూస్తే మారిషస్‌ 3.78 లక్షల కోట్లు లేదా మొత్తం రాబడుల్లో 20శాతంగా వచ్చినట్లు తేలింది. విదేశీ పోర్టుఫోలియో ఇన్వెస్టర్లనుంచే ఎక్కువ అందాయి. ఒఇసిడి-బిఇపిఎస్‌ కార్యాచరణను అను సరించి ద్వంద్వ పన్నుల నిరోధక ఒప్పందాల ప్రకా రం భారత్‌ కట్టుబడి ఉందని ఆర్ధిక శాఖ కార్యదర్శి హస్‌ముఖ్‌ అధియా వెల్లడించారు. మారిషస్‌లో షేర్ల విక్రయం ద్వారా వచ్చిన లబ్థిపై భారతీయ సంస్థలు 2017 ఏప్రిల్‌నుంచి పన్నులు చెల్లించాలిస ఉంటుంది. అదేతరహాలో సింగపూర్‌ ఒప్పందాన్ని కూడా అమలుచేయాలని చూస్తోంది. మారిషస్‌ ఒప్పందం పన్ను మినహాయింపులు ఇచ్చినంత కాలం సింగపూర్‌ నివాసులు కూడా మినహాయిం పులు పొందుతారని అంచనా. 2017 మార్చి 31వ తేదీ తర్వాత భారత్‌లోని మారిషస్‌ బ్యాంకులు అమలుచేస్తున్న 7.5శాతం వడ్డీపై పన్ను విధింపు పరిశీలిస్తారు. ఈ విధానం వల్ల సింగపూర్‌ మార్గం లో వచ్చే నిధులపై కొంతప్రభావం ఉంటుందని అంచనా. సింగపూర్‌ డిటిఎఎ, మారిషస్‌ డిటిఎఎ సెక్షన్లకు నేరుగా అనుసంధానం చేయడమే ఇందుకు కారణం. భారత్‌లోని కంపెనీలకు మారిషస్‌ ఒప్పం దం ప్రకారం రాయితీలు పన్ను మినహాయింపులు అమలయినంత కాలం సింగపూర్‌ వాసులకు కూడా ఇదే మినహాయింపులు అమలవుతాయి.